ಬೆಂಗಳೂರು ಕೇರಾ ಘಟಕದಿಂದ ಕೋವಿಡ್19 ನಿಯಂತ್ರಣ ಔಷಧ ವಿತರಣೆ ಬೆಂಗಳೂರು : ಕರ್ನಾಟಕ ಸಂಪಾದಕರ ಮತ್ತು ವರದಿಗಾರರ ಸಂಘ ಬೆಂಗಳೂರು ನಗರ ಜಿಲ್ಲಾ ಘಟಕದ ಆಶ್ರಯದಲ್ಲಿಂದು ನಗರದ ಕಬ್ಬನ್ ಪಾರ್ಕ್ ನಲ್ಲಿ ಕೋವಿಡ್19ರ ರೋಗ ನಿರೋಧಕ ಔಷಧಗಳ ಕಿಟ್ ನ್ನು ಕೇರಾ ಸಂಘದ ಪದಾಧಿಕಾರಿಗಳಿಗೆ ವಿತರಿಸಲಾಯಿತು. ಆಯುಷ್ ಇಲಾಖೆಯ ಸಹಕಾರದೊಂದಿಗೆ ಮೊದಲ ಹಂತದಲ್ಲಿ 50 ಮಂದಿಗೆ ಮೂರು ಬಗೆಯ ಔಷಧೀಯ ಕಿಟ್ ನೀಡಿ, ಆಯುಷ್ ಇಲಾಖೆಯ ಬಗ್ಗೆ ಸಂಘದ ಅಧ್ಯಕ್ಷ ಡಾ. ಕೆ. ಶ್ರೀನಿವಾಸ್ ಮೆಚ್ಚುಗೆಯ ಮಾತನಾಡಿ ಕೇರಾ ಸಂಘದ ಸದಸ್ಯರು ಇದನ್ನು ಬಳಸಿ ಕರೋನ ಬಾರದಂತೆ ತಮ್ಮನ್ನು ತಾವು ರಕ್ಷಣೆ ಮಾಡಿಕೊಳ್ಳಬೇಕೆಂದರು. ರಾಜ್ಯ ಘಟಕದ ಅಧ್ಯಕ್ಷ ಕಲಾವಿದ ವಿಷ್ಣು ಅವರು ಮಾತನಾಡಿ, ಸಂಘದ ಸದಸ್ಯರು ಸರ್ಕಾರಿ ಸವಲತ್ತುಗಳನ್ನು ಪಡೆಯಲು ಹೆಚ್ಚಾಗಿ ಸಂಘಟನೆಯಲ್ಲಿ ತೊಡಗಬೇಕೆಂದರು. ಈ ಸಂದರ್ಭದಲ್ಲಿ ರಾಜ್ಯ ಘಟಕದ ಪ್ರಧಾನ ಕಾರ್ಯದರ್ಶಿ ಸೌರಭ ನಾಗರಾಜ್, ಬೆಂಗಳೂರು ಘಟಕದ ಗೌರವಾಧ್ಯಕ್ಷರಾದ ರಾಜು ಕಂಬಾರ್, ಉಪಾಧ್ಯಕ್ಷರಾದ ಡಾ.ಕೋಟೇಶ್, ಡಾ. ಸಿದ್ದಪ್ಪ, ಕಾರ್ಯದರ್ಶಿ ಎಸ್. ಸತೀಶ್, ಸುನೀಲ್ ಕುಮಾರ್, ಕಾರ್ಯಕಾರಿ ಸಮಿತಿ ಸದಸ್ಯರಾದ ಪೂರ್ಣಿಮ, ಸಿದ್ದಪ್ಪಾಜಿ, ಶಂಕರ್ ನಾರಾಯಣ್,ಸಿದ್ದರಾಮು ಜಟರ್ಗಿ,ಸುಕುಮಾರ್, ಶಾಂತಕುಮಾರ್, ತೇಜಸ್ವಿನಿ ಹಾಗೂ ಉಮೇಶ್, ಹ್ಯಾರಿ ಡಿ ಸೋಜ, ಅಜಯ್, ಅನಂತಮೂರ್ತಿ, ವಿಶ್ವನಾಥ್ ಜಿ.ಎಸ್. ಶ್ರೀಲತಾ, ರಮ್ಯ, ಕನ್ನಡ ಸೋಮು ಮತ್ತಿತರರು ಕಾರ್ಯಕ್ರಮದಲ್ಲಿ ಉಪಸ್ಥಿತರಿದ್ದರು.